**ՏԵՂԵԿԱՆՔ-ՀԻՄՆԱՎՈՐՈՒՄ**

**ԹԱԼԻՆ ՀԱՄԱՅՆՔԻ «ԿԱԹՆԱՂԲՅՈՒՐԻ ՄԱՆԿԱՊԱՐՏԵԶ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ ԿԱՆՈՆԱԴՐՈՒԹՅՈՒՆԸ ՆՈՐ ԽՄԲԱԳՐՈՒԹՅԱՄԲ ՀԱՍՏԱՏԵԼՈՒ ՎԵՐԱԲԵՐՅԱԼ**

**Թալին համայնքի ավագանու քննարկմանը ներկայացվող որոշման նախագիծը․**

Թալին համայնքի ավագանու քննարկմանը ներկայացվող որոշման նախագիծը մշակվել է  «Տեղական ինքնակառավարման մասին»  ՀՀ  օրենքի 18-րդ հոդվածի 1-ին մասի 15-րդ և 28-րդ կետերով, «Նորմատիվ իրավական ակտերի մասին»  ՀՀ  օրենքի 33-րդ, 34-րդ և 37-րդ հոդվածներով, հիմք ընդունելով ՀՀ կառավարության 22․08․2024թ-ի N 1329-Ն որոշմամբ հաստատված նախադպրոցական ուսումնական հաստատության օրինակելի կանոնադրությունը և համայնքի ղեկավարի առաջարկությունը։

**Իրավական ակտի ընդունման նպատակը և կարգավորման անհրաժեշտությունը**

Նախագծով առաջարկվում է հաստատել ՀՀ Արագածոտնի մարզի Թալին համայնքի «Կաթնաղբյուրի մանկապարտեզ» համայնքային ոչ առևտրային կազմակերպության (ՀՈԱԿ-ի) կանոնադրությունը նոր խմբագրությամբ՝ համաձայն կից հավելվածի։

Ուժը կորցրած ճանաչել Թալին համայնքի ավագանու 10․09․2024 թվականի N 115-Ա որոշումը՝ «Կաթնաղբյուրի մանկապարտեզ» ՀՈԱԿ-ի կանոնադրությունը նոր խմբագրությամբ հաստատելու վերաբերյալ։

Ելնելով վերոգրյալից համայնքի ավագանու քննարկմանն է ներկայացվում Թալին համայնքի «Կաթնաղբյուրի մանկապարտեզ» համայնքային ոչ առևտրային կազմակերպության կանոնադրությունը նոր խմբագրությամբ հաստատելուվերաբերյալ ավագանու որոշման նախագիծը։

**Նախագծի ընդունման դեպքում այլ իրավական ակտերի ընդունման անհրաժեշտության մասին․**

Նախագծի ընդունմամբ այլ իրավական ակտերի ընդունման կամ այլ իրավական ակտերում փոփոխություններ կատարելու անհրաժեշտություն չկա։

**Նախագծի ընդունման դեպքում բյուջեում ծախսերի և եկամուտների էական ավելացումների կամ նվազեցումների մասին․**

Նախագծի ընդունման դեպքում Թալին համայնքի բյուջեում եկամուտների և ծախսերի փոփոխություն չի նախատեսվում։

**Նախագծով առաջարկվող կարգավորումների բնույթն ու նպատակը․**

Նախագիծը կրում է նորմատիվ բնույթ և վերաբերվում է այդ կազմակերպությանը։

**Իրավական ակտի կիրառման դեպքում ակնկալվող արդյունքը։**

Ապահովել մանկապարտեզի գործունեությունը նոր կանոնադրությամբ։